《摸鱼儿十五首 其三》
清代·蒋士铨

挂秋旻布帆无恙，何堪相送南浦。鲤鱼风起人归也，吹动一城砧杵。

津头鼓、报水宿，邮签红到青枫树。画中延伫，问拍拍凫鹥，船艄可肯，添我捉鱼舻。

思往事，会把江山闲数，孤篷听遍寒雨。而今尚作临渊羡，敢与樵兄为伍。

心自语、且暂借，渔蓑笑学灯前舞。芦花深处，坐辞淀湖边，输他征雁，共汝宿平楚。

作者简介：蒋士铨（1725—1784）清代戏曲家，文学家。字心馀、苕生，号藏园，又号清容居士，晚号定甫。铅山（今属江西）人。乾隆二十二年进士，官翰林院编修。乾隆二十九年辞官后主持蕺山、崇文、安定三书院讲席。精通戏曲，工诗古文，与袁枚、赵翼合称江右三大家。士铨所著《忠雅堂诗集》存诗二千五百六十九首，存于稿本的未刊诗达数千首，其戏曲创作存《红雪楼九种曲》等四十九种。